Úr hverju er lanolín og hvaða áhrif hefur það á húðina ? Lanolín er þykk , gulleit og klísturkennd feiti sem unnin er úr ull . Lanolín er notað til ýmissa hluta , svo sem í smyrsl og áburði , sápur , til að vatnsverja leður , í málningu og jafnvel í tyggigúmmí . Það hefur þann eiginleika að hrinda frá sér vatni og er jafnframt mýkjandi fyrir húð , sem skýrir breiddina í nýtingu þess . Hreint lanolín þekkjum við líklega helst sem áburð á sárar geirvörtur fyrir mæður með börn á brjósti en lanolíni er stundum blandað við annars konar feiti og notað sem mýkjandi áburður . Áhrif lanolíns á húð okkar eru svipuð áhrifum feitinnar úr okkar eigin húð , að tefja uppgufun raka úr húðinni og halda henni þannig mýkri en ella . Lanolín er samsett úr kólesteróli , fitusýrum og fitusýruesterum og nýting þess er rakin aftur til Forn-Grikkja . Valdimar Sigurðsson er prófessor við viðskiptadeild Háskólans í Reykjavík og forstöðumaður Rannsóknarseturs HR í markaðsfræði og neytendasálfræði . Rannsóknir Valdimars hafa einkum beinst að neytendahegðun og markaðssetningu á stafrænum miðlum og í verslunarumhverfi tengt matvælum og hollustu .